
הצעת חוק לימוד חובה (תיקון מס' 23), התשס"א2001-



הצעת חוק לימוד חובה (תיקון מס' 23), התשס"א2001-





היו"ר זבולון אורלב:		אני מתכבד לפתוח את ישיבת ועדת החינוך 
 				והתרבות.

מירב ישראלי:			יכול להיות גם ילד שהוא לא בגיל לימוד חובה,
 				אבל הוא לומד, הוא רשום והוא לא לומד באופן סדיר.

קריאה:				אנחנו מדברים על חובה לפי החוק ויש חובת דיווח 
 				סדיר.

היו"ר זבולון אורלב:		את חובת הדיווח אנחנו רוצים להחיל.

מירב ישראלי:			את זה עשינו.

איל זנדברג:			בתיקון החדש יש סעיף שמדבר על לימוד חינם 
 				ולא חובה ולכן הוא נחשב לתלמיד, ואז בעצם לא מעתיקים סתם את 4(ז) אלא לפי מה שאני מבין  יש את ההגדרה החדשה של תלמיד.

דורית מורג:			זאת אומרת, אתה לוקח את העניין הענייני של 
 				4(ז) אבל לא עם ההגדרה.

מירב ישראלי:			זה לא מכסה ילדים שלא התחילו בכלל ללמוד 
 				במוסד החינוך. זאת לא שאלה של לימוד סדיר אלא של אי-לימוד בכלל. מגיל 16 הוא נשר לגמרי.

איל זנדברג:			ילד בכיתה י"ב שאחרי שבוע בא ללימודים, נכשל 
 				ואחרי כן הוא הפסיק לבוא, חל עליו התיקון, אבל אם הוא מלכתחילה נרשם לכיתה י"ב, אומרת מירב בצדק שזה לא חל. אנחנו מבינים שאתם רוצים להחיל או לא. אם כן, אז צריך למצוא מנגנון להוסיף סעיף.

היו"ר זבולון אורלב:		לפי מה שאת אומרת אותה בעיה קיימת גם 
 				במעבר מכיתה ח' ל-ט'.

דורית מורג:			כיתה ט' זה עוד לימוד חובה. הוא חייב להירשם 
 				כי אחרת ההורים שלו עוברים עבירה.

היו"ר זבולון אורלב:		בסעיף 4(ז) כתוב ילד בגיל לימוד חובה או נער 
 				בגיל לימוד חובה – לא ברור לי מה ההבדל בין נער לילד – הרשום במוסד חינוך מוכר. ילד לא נרשם במעבר מכיתה ו' ל-ז' לחטיבת הביניים.

דורית מורג:			אז מנהל בית הספר גם לא ידע עליו. יש לנו כאן 
 				בעיה של חובה חוקית לדווח. הוא צריך לדווח על מי שרשום אצלו ונעדר.

מירב ישראלי:			השאלה אם אנחנו רוצים שהוא ידווח על ילדים 
 				שהוא לא יודע אם נרשמו לבית ספר אחר או לא. הוא ידווח על ילדים שהיו אצלו בשנה שעברה ולא נרשמו השנה.

דורית מורג:			נכון, כי ההורים למשל עברו במקום אחר.

מירב ישראלי:			או שנשתמש במנגנון של 3(ה).

איל זנדברג:			יש צורת דיווח. מה שמירב אמרה, 3סעף (ד), זה 
 				חובת דיווח על ההורים.

דורית מורג:			נכון, אבל השאלה מה קורה במקרה שלא הוא ולא 
 				הוריו הודיעו.

איל זנדברג:			רוצים לתפוס עוד מנגנון דיווח. חובת הדיווח כבר 
 				חלה.

מירב ישראלי:			אנחנו אומרים: אודות תלמיד רשום במוסד 
 				החינוך שאיננו לומד באופן סדיר כאמור בסעיף 4(ז) ואודות תלמיד שהיה רשום במוסד – אני לא מנסחת כרגע – במוסד החינוך בשנת הלימודים החולפת ולא נרשם לשנת הלימודים החדשה באותו מוסד.

איל זנדברג:			יש פה מצב מוזר כי סעיף 3(ד) הוא סעיף של חובת 
 				דיווח למרות שכותרת הסעיף היא חובת רישום. הסעיף בעצם מדבר על דיווח ואם זה כך, זה יותר מתאים לסעיף שלנו עכשיו.

היו"ר זבולון אורלב:		אם אצל מנהל מוסד לא מתייצב ילד שלמד אצלו 
 				בשנה שעברה, חלה עליו חובת הדיווח.

אבי לוי:			לא הייתי בדיון הקודם בסעיף הזה, אבל השאלה 
 				אם חייבים לעשות דווקא חקיקה ואי-אפשר להסתפק בנוהל מחייב.

היו"ר זבולון אורלב:		לא ובזה תם הדיון בשאלה. כבר דנו בכך ארוכות. 
 				החוק הזה גם במתכונתו הקודמת, כשהיה של רחבעם זאבי, דנו בו בשתי ישיבות וגם כשהוא עבר לבעלותי, הוא עבר דיון.

מה שאנחנו רוצים במהות שלא רק שהוא רשום ונושר יש חובת דיווח, אלא  גם אם הוא סיים שנת לימודים ולא התייצב באותו מוסד בשנת הלימודים החדשה, יש חובת דיווח.

דורית מורג:			כשהוא לא נרשם בבית הספר.

היו"ר זבולון אורלב:		נכון. כי אם הוא רשם, כבר חל עליו סעיף 4(ז). 
				מי שהיה רשום בשנה החולפת ולא נרשם לשנת הלימודים החדשה.

איל זנדברג:			גם אם זה באמצע השנה.

מירב ישראלי:			לא, באמצע השנה אין בעיה.

היו"ר זבולון אורלב:		באמצע השנה הוא רשום במוסד, חל עליו סעיף 
 				4(ז). היום הסעיף אומר שאם הוא היה רשום והוא נעלם, זה כבר ישנו בניסוח. כל הבעיה עלתה לגבי שתי בעיות: ראשית, לגבי ילד בגיל חובה שהיה רשום במוסד, נגמרה השנה והוא לא נרשם מחדש, אז לכאורה לא חלה עליו חובת דיווח. המקרה  השני הוא  לגבי ילד שכבר סיים חינוך חובה והוא עכשיו בחינוך חינם ומסיים כיתה י"א. לגבי העניין של חינם, פתרנו את זה על-ידי כך שהגדרנו שתלמיד זה תלמיד בחינוך חינם. לגבי העניין של סיום ושנת לימודים, מוסיפים את הפסקה שאומרת אודות ילד  שסיים שנת לימודים חולפת באותו מוסד.

מירב ישראלי:			הניסוח הוא ניסוח טנטטיבי: תלמיד שהיה רשום
 				במוסד החינוך בשנת הלימודים החולפת ולא נרשם לשנת הלימודים החדשה באותו מוסד.

איל זנדברג:			אולי זה סבוך מדיי, אבל האם אנחנו רוצים 
 				להטיל גם חובת דיווח על ההורים או שהיא קיימת?

מירב ישראלי:			היא קיימת.

היו"ר זבולון אורלב:		מהניסיון, חובת הדיווח על התלמיד ועל ההורים 
 				היא לא אפקטיבית. היא אות מתה בספר החוקים והיא חלק מהחולשה של המשפחה. היא לא אפקטיבית. כל הרעיון של החוק הזה בעצם להעביר את נקודת הכובד של הדיווח לרשויות.

איל זנדברג:			האם במערכת יש דיווחים מכל בתי הספר או אולי 
 				חובת הדיווח או דיווח ממוסדות חינוך היא גם לוקה בחסר ברמה של המוסדות הלא רשמיים? האם הם פחות נוטים לדווח שמית? הרי אנחנו רוצים נתונים ממוסד שבו התלמיד למד כדי שנוכל להשוות איפה הוא נמצא במערכת. אני שואל האם יש לנו את הנתונים האחרים להשוות, כי אם אין לנו אותם – ההשוואה לא תואיל אותם. הילד לא לומד כאן, אבל יכול להיות שהוא לומד בהרבה בתי ספר.

היו"ר זבולון אורלב:		אין לי תשובה לשאלה שלך. זה יחייב את המשרד 
 				באמת להסדיר את מה שקורה כאן. חלק מהבעיה של דיוני הנשירה לדורותיהם זה שכל הנתונים, הידיעה היא די מעורפלת, היא לא בדוקה והיא לא ידועה עד הסוף. יש נתוני למ"ס בחתכים מסוימים, יש נתוני המשרד בחתכים מסוימים ובכל הנתונים האלה הילדים נופלים.

איל זנדברג:			אין במשרד החינוך רשימה שמית של כל תלמיד 
 				פר מוסד שאומרת איפה הוא לומד?

אבי לוי:			יש.

היו"ר זבולון אורלב:		המשרד יודע מדיווח של רשויות מקומיות. ראה 
 				דוח מבקר המדינה מספר 50 שבדק ארבע רשויות. יגיד לך דוקטור אבי לוי מה הוא מצא שם והדברים חמורים מאוד.

איל זנדברג:			אם כן, זה יקשה עלינו.

היו"ר זבולון אורלב:		זה עכשיו מסדיר את המצב. הואיל ועכשיו זה דבר 
 				חוקתי, 	זה שונה. הרעיון כאן הוא להעלות את חובת הדיווח לרמה חוקית ואז זה כבר לא וולנטרי וזה לא רק חובת מנכ"ל אלא זה החוק שאתה חייב לדווח.

אבי לוי:			לא נעים לי להגיד לך, אבל אני גם את זה לא רואה 
 				כל כך פשוט.

היו"ר זבולון אורלב:		אם זה לא יעזור, נהפוך את זה לעבירה פלילית 
 				ונטיל על זה קנסות. אני עוד לא העליתי את זה לרמה פלילית.

דורית מורג:			הפטורים חלים.

אבי לוי:			המנהל מדווח לרשות המקומית?

היו"ר זבולון אורלב:		ולמשרד החינוך. השר יקבע למי הוא מדווח 
 				במשרד כאשר קבענו לגבי הרשות המקומית. אתה לא תהיה תלוי רק בדיווח כי יש רשויות שמתנהגות כמו שכתוב בדוח מבקר המדינה. זולת המנהל אין לנו מישהו אחר שיכול לדווח. אם נראה שזה לא הולך,  נקבע שזו עבירה פלילית ואז זה ייעשה.

מה עם התקנות לחוק זכויות התלמיד?

דורית מורג:			אנחנו מאוד עמוסים בעניין התקנות והחקיקה, 
 				אבל זה יהיה.

היו"ר זבולון אורלב:		גבירתי היועצת המשפטית, אני מפנה את תשומת 
 				לבך שמשרד החינוך עובר על החוק בכך שהוא לא מתקין את התקנות בזמן ואנחנו קיבלנו על עצמנו, כל פעם כשאנחנו רואים אותך, להתרות במשרד.

דורית מורג:			יש צורך בהתייעצויות בתוך המשרד.

היו"ר זבולון אורלב:		דעי לך שהמועצה לשלום הילד ואני שוקלים 
 				הגשת בג"ץ נגדכם בסוגייה הזו.

דורית מורג:			אחת מעורכות-הדין במועצה לשלום הילד שותפה 
 				אתנו בניסוח.

היו"ר זבולון אורלב:		היא יכולה להיות שותפה, אבל עליכם חלה חובה 
 				חוקית להתקין את התקנות.

דורית מורג:			מאחר שמדובר בנושאים פדגוגיים, יש צורך בסבב 
 				במשרד ולהחליט לגביהם.

היו"ר זבולון אורלב:		תגישו הצעה לתיקון החוק ותאמרו שאתם 
 				זקוקים לעוד זמן, אבל אתם עוברים על החוק. ממשלה לא צריכה לעבור על החוק. אתם פטורים אפילו מקריאה טרומית ומובטח לכם רוב אוטומטית, תגישו הצעת חוק כך שזה יהיה תשעה חודשים במקום ששה חודשים.

דורית מורג:			הכוונה שלנו להגיש את התקנות.

היו"ר זבולון אורלב:		את לא אומרת לי הערכת זמן.

דורית מורג:			נשתדל מוקדם ככל האפשר. זה עובר עכשיו סבב 
 				במשרד. זה תלוי בתשובות שנקבל במשרד. זה כבר הגיע  לשלבים יחסית מתקדמים.

היו"ר זבולון אורלב:		מדבריך אני עוד לא יודע מתי יהיו התקנות.

דורית מורג:			אנחנו ננסה להגיש אותם אם אפשר בהקדם.

היו"ר זבולון אורלב:		חודש, חודשיים? אתם צריכים להתחייב לאיזשהו 
 				זמן.

דורית מורג:			חודש-חודשיים ואולי קודם כי זה תלוי בגורמים 
 				השונים ולא אך ורק בי.

היו"ר זבולון אורלב:		אני אומר לך דבר פורמלי לחלוטין והוא 
 				שיושב-ראש ועדת החינוך והתרבות ויושב-ראש המועצה לשלום הילד שוחחו אתמול ביניהם ובאו לכלל מסקנה להודיע לכם – ואני מודיע לך באופן הרשמי ביותר – שאנחנו שוקלים הגשת בג"ץ כנגדכם על אי-התקנת התקנות.

מירב ישראלי:			אם כן, את סעיף 12(א) סיימנו. כשניסחנו את 
 				הנוסח הכחול, ראינו שבמקור הכניסו את התיקון בפרק של לימוד חובה, אבל זה לא מתאים לפרק של לימוד חובה כי זה לא חל רק על לימוד חובה. לכן הכנסנו את זה בהוראות.

בסעיף 12(ב) מדובר על איסור הרחקה לצמיתות בשל הישגים לימודיים. גם בישיבה הקודמת, כשדיברנו על הצעתו של חבר הכנסת זאבי וגם לאחר כן, דובר על כך שצריך לדון בשאלה אם מתאים לשלב את ההוראה הזאת  כאן או צריך אותה בחוק זכויות התלמיד. זו השאלה שעולה כל הזמן כי בעצם זה לא כל כך נושא של לימוד חובה אלא זכותו של התלמיד שלא ירחיקו אותו לצמיתות בשל הישגים לימודיים.

היו"ר זבולון אורלב:		זה פר-אקסלנס לימוד חובה. השאלה מה הדגש 
 				שאנחנו רוצים בסוגייה הזאת. האם הדגש שלנו הוא מנקודת מבט של זכויות הילד, או הדגש שלנו הוא מנקודת מבט של מניעת נשירה. הרעיון להכניס את זה כאן כאשר  הדגש הוא מנקודת מבט של מניעת נשירה.

מירב ישראלי:			זה אפשרי.

היו"ר זבולון אורלב:		בין שני הערכים האלה של זכויות ילד ומניעת 
 				נשירה, אני חושב שנכון יותר לשים אותו במניעת נשירה. כלומר, לשים את הפוקוס כאן. זה גם מסר ערכי למנהלים למערכת שאומר שזה לא משחק של זכויות.

מירב ישראלי:			בכל אופן, זה יותר פשוט כאן כי אם משלבים את 
 				זה בחוק זכויות התלמיד, שם יש הגדרה אחרת של נער וילד.

הנושא הנוסף הוא הנושא של תחילה.

איל זנדברג:			כשאומרים שאין בהוראות סעיף זה כדי לגרום 
 				להוראות חוק זכויות התלמיד וכולי - ההוראות הרלוונטיות נמצאות בחוק זכויות התלמיד שלא נמצא כאן בפנינו - אלה סעיפים שמדברים על פרוצדורה. השאלה לגבי הכללים שמצפים מהשר להתקין כאן ומה יהיה היחס שלהם.

היו"ר זבולון אורלב:		השר הוא אותו שר.

איל זנדברג:			אבל החוקים הם חוקים שונים.

היו"ר זבולון אורלב:		אין ספק שיש זיקה וקשר אבל זה לא דבר יחידי 
 				שיש לך במערכת החוקים של החינוך. יש פה איזה חוק כלים שלובים.

מירב ישראלי:			כאן הכלים מדברים על מהות ושם על פרוצדורה. 
 				הפרוצדורה שם לא חלה על כל התלמידים אלא רק על חלק הם.

היו"ר זבולון אורלב:		כאן צריכים להחליט אם יש ארבעה שליליים, 
 				באיזה מקצועות מותר להעביר תלמיד מבית ספר לבית ספר. צריך לקבל כאן את ההחלטות הענייניות המהותיות.

איל זנדברג:			כללים הם בעצם תקנות והשאלה היא אם הכוונה 
 				לתוכן פדגוגי של ממש, האם זה מתאים להיות בתקנות להבדיל מתוכן שהוא יותר פרוצדורלי, יותר מינהלי, היינו אם המנהל רוצה להרחיק שידע שזה יכול להיות רק על-ידי שלושה שליליים שניתנו על-ידי שלושה מורים בכירים וכולי. אם זו מהות פדגוגית, אני מעלה את זה כשאלה שעוד לא חשבתי עליה, האם זה צריך להיות ברמה של שלושה מינוסים או ציון מסוים במתמטיקה, ואז האם זה צריך להיות בתקנות או ברמה שיש בה יותר גמישות  ומשהו שמבטא תפיסה חינוכית.

היו"ר זבולון אורלב:		כאן אנחנו רוצים שיהיו קווים אדומים ברורים 
 				לכלל המערכת. תזכור שאנחנו מדברים על הרחקת תלמיד לצמיתות בגלל הישגים לימודיים.

איל זנדברג:			זה מקרה קיצוני. כשהמחוקק אומר שהשר יקבע 
 				תקנות, אני מעדיף אם אפשר להציץ קדימה לעתיד ולראות מה אנחנו מצפים שיהיה בתקנות כדי למנוע תקלות.

היו"ר זבולון אורלב:		שר החינוך נכנס לתכנים בהרבה מאוד חקיקות 
 				בחוקי החינוך. לדוגמה, שתי התקנות שעוסקות בתוכנית לימודים נוספת, בין אם המשרד מעונין ובין אם ההורים רוצים.  כלומר, איך הוא מאשר את תוכנית הלימודים? הוא מחליט אם תוכנית הלימודים הזו, אם התכנים האלה נכונים או לא נכונים.

איל זנדברג:			זה לא כתוב בתקנות כמדומני.

היו"ר זבולון אורלב:		זה בחוק. זה בחקיקה ראשית.

מירב ישראלי:			יכול להיות שהוא ימצא את הפרוצדורה.

דורית מורג:			זו פרוצדורה ולא מהות.

איל זנדברג:			לא כתוב התוכן ולא תוכנית הלימודים, אם היא 
 				בסדר או לא.

היו"ר זבולון אורלב:		גם כאן לא כתוב.

איל זנדברג:			לכן אני שואל מה מצפים שיהיה ואתם אומרים 
 				מהות.

היו"ר זבולון אורלב:		זאת לא מהות פדגוגית מבחינת איזה תוכנית 
 				לימודים אלא מה הקו האדום שבו צריכים להנשיר. האם הקו האדום מצד אחד יכול להיות ארבעה שליליים ומצד שני הקו האדום יכול להיות שצריך מועצה פדגוגית ואישור מפקח. זו החלטה של השר.

איל זנדברג:			אם כן, זו פרוצדורה. זה לא פדגוגי ממש.

היו"ר זבולון אורלב:		הפדגוגי זה אומר לתת לילד את השלילי ולא 
 				להחליט לגבי ארבעה שליליים.

איל זנדברג:			זה גם וגם. נאמר שציונים מסוימים, משמעותם 
 				הרחקה, זה עניין פדגוגי.

היו"ר זבולון אורלב:		אם שר הביטחון קובע שמי עבר קורס קצינים 
 				בציון ז' לא יכול להיות קצין, זו לא החלטה מבצעית.

איל זנדברג:			ההחלטה שלו מופיעה בקובץ התקנות. זו החלטה 
 				מקצועית.

היו"ר זבולון אורלב:		זה לא מופיע בתקנות כי אין לנו בעיה של נשירה 
 				קורס קצינים.

איל זנדברג:			אני חושב שיש פה התייחסות לציונים והמשמעות 
 				של ציונים ברמה הפרטנית לא תוכל להופיע בכללים.

היו"ר זבולון אורלב:		יש חוק גיוס חובה, אבל מי רשאי לתת פטור מחוק 
 				גיוס חובה? אפילו לא שר הביטחון. הבג"ץ אומר עכשיו שהכנסת צריכה לתת. אותו הדבר קורה כאן כי חל עליו חוק גיוס לחינוך חובה.

איל זנדברג:			השאלה שלי היא מה יהיה תוכן הכללים.

היו"ר זבולון אורלב:		לשר יש חופש מלא והשר יחליט אם הוא רוצה 
 				להיכנס לצד הפדגוגי או אם הוא רוצה להיכנס לצד הפרוצדורלי.

איל זנדברג:			עם זאת קבעתם שהכללים יפורסמו בקובץ 
 				התקנות.

מירב ישראלי:			יכול להיות שהם יחליטו לקבוע בכללים המועצה 
 				הפדגוגית פלוס מפקח וכולי והתוכן של מה בדיוק יהיה, יהיה ספציפי לכל לתלמיד.

היו"ר זבולון אורלב:		הכללים קיימים. זה לא שיש ואקום מוחלט אלא 
 				שהם קיימים ברמת חוזר מנכ"ל ויש שם הרבה מאוד אי-בהירויות. זה יחייב את המשרד לשבת באופן מאוד רציני ולעשות כאן רוויזיה.

אבי לוי:			מקרה של ילד שמורחק לארבעה חודשים, זה 
 				יתפוס באותם כללים שקבע השר?

דורית מורג:			זה יתפוס בדיווח.

היו"ר זבולון אורלב:		בכללים החדשים.

אבי לוי:			אבל בינתיים הילד בחוץ, ארבעה חודשים הוא 
 				בחוץ, המנהל דיווח וכולם בסדר. אני שואל האם בהתאם לכללים שקבע השר, האם הוא צריך לתת תשובה למקרה הזה כי יש היום כללים בחוזרי מנכ"ל שמדברים על הרחקת תלמיד לשלושה ימים וכולי אבל הוא לא מורחק לצמיתות.

היו"ר זבולון אורלב:		מה זה לצמיתות?

דורית מורג:			זה אומר שלא מחזירים אותו. המשמעות היא 
 				בדיוק המשמעות המילולית.

אבי לוי:	זאת אומרת לארבעה חודשים אפשר להרחיק אותו.

היו"ר זבולון אורלב:		הבעיה כאן היא בגלל ההישגים הלימודיים. אנחנו 
 				מכירים מקרים שילד הורחק מבית ספר למשך ארבעה חודשים בגלל הישגים לימודיים? אם זה בגלל בעיות משמעת, יש את הנושא של חוק זכויות התלמיד. אני לא מכיר מקרה של תלמיד שהורחק לארבעה חודשים בגלל בעיות לימודיות.

אבי לוי:			יש מקרים בהם תלמיד מורחק לכל השנה.

היו"ר זבולון אורלב:		אני טוען שהמקרה של הרחקה לארבעה חודשים 
 				הוא לא בגלל הישגים לימודיים. אני לא חושב שקיימת מציאות כזאת ולא מרחיקים תלמיד בגלל הישגים בלימודים. חוזר מנכ"ל תמיד יכול להחמיר אבל הוא לא יכול להקל.

אבי לוי:			אם בכללים השר יקבע שילד שקיבל שני שליליים 
 				מורחק מבית הספר, במקרה כזה גמרת את כל החוק. אם השר יקבע שילד שקיבל שני שליליים מורחק, לפי החוק הילד מוצא והכל בסדר.

היו"ר זבולון אורלב:		נתנו לשר סמכות ועל-פי עמדת משרד החינוך לא 
 				רצו שהכללים האלה יעברו בקרה של ועדת החינוך והתרבות. אם יבוא שר כזה, הבעיה שאתה מאיר כרגע תהיה הקטנה ביותר. אני אגב רציתי שהכללים האלה יהיו באישור ועדת החינוך והתרבות כי אני רואה בזה דבר עקרוני, אבל מאחר שהבטחתי לשרה שהחוק הזה יעבור בהבנה והמשרד הוריד את אישור הוועדה, הסכמתי להוריד את אישור הוועדה. אם אתה שואל אותי, זה כן היה צריך להיות באישור ועדת החינוך.

דורית מורג:			יש שיקול דעת שצריך להיות סביר וזה אמור על 
 				אחת כמה וכמה לגבי התקנות.

היו"ר זבולון אורלב:		הואיל ויש לי ביקורת ערכית לגבי בית-המשפט 
 				העליון, אם יבוא שר ויאמר שמי שקיבל ציון שלילי באנגלית אפשר להנשיר אותו מבית ספר אחד לבית ספר שני, אין לי ביטחון שהבג"ץ יקבע ששיקול הדעת הזה הוא קיצוני. האליטות האקדמיות לא תמיד מבינות את מצוקת הילד בעיירות הפיתוח. לוועדת החינוך יש יותר רגישות לנושא הזה.

אבי לוי:			יש מנהל בית ספר מסוים שמרחיק ילדים כי הם 
 				לא יודעים צרפתית. אם ילד יבוא מתרבות צרפתית, הוא ייכנס לבית הספר. כמו שיש מנהל כזה, מחר יכול להיות גם שר חינוך כזה. לא נקטתי עמדה אבל הבעתי חשש לגבי החוק.

מירב ישראלי:			זו מטריה שחייבים לשמור בה על גמישות.

היו"ר זבולון אורלב:		עמדתה של השרה היא להוריד את אישור ועדת 
 				החינוך והתרבות.

דורית מורג:			העמדה הכללית היא להימנע עד כמה שאפשר. 
 				הדעה הספציפית מלכתחילה הייתה להתנגד. 

היו"ר זבולון אורלב:		מה זה להתנגד? השרה עמדה על הדוכן ואמרה 
 				שהיא תומכת בחוק.

דורית מורג:			לעניין אישור וקביעת הכללים.
				השרה אמרה שני דברים, כאשר לגבי סעיף א', חובת הדיווח, שהיא תומכת ולגבי סעיף ב' היא רוצה שיהיה דיון בוועדה.

היו"ר זבולון אורלב:		אנחנו מוציאים את אישור הוועדה, אבל תשאלו 
 				את שרת החינוך  - אם אפשר לשאול אותה בשעה הקרובה – ותאמרו לה שאם היא מתנגדת, אנחנו נוריד את זה אבל אני אומר שתמיד צריך לחשוש לעתיד וצריך לראות את החוק בפרספקטיבה של עוד עשרים שנה, הואיל ועוסקים כאן בכללים שהם מנשירים תלמידים.

אבי לוי:			אגב, קודם לכן משרד החינוך התנגד לחוק. הובעה 
 				התנגדות בשם המשרד.

דורית מורג:			יש התנגדות עקרונית לקביעת כללים שקשורים 
 				בחקיקה ולכן גם בא העניין הזה שלא יהיה באישור ועדת החינוך.

היו"ר זבולון אורלב:		קיבלתי את עמדת המשרד. אני רק מבקש למען 
 				הזהירות לוודא, לא עקרונית אלא נקודתית, שהשרה אמנם מתנגדת להכניס את אישור ועדת החינוך והתרבות. תודיעי לנו על כך בשעה הקרובה.

דורית מורג:			אני לא בטוחה שאני אוכל תוך שעה לתת תשובה 
 				כי מלכתחילה לא רצינו להכניס את זה ולכן גם לא נערכנו לזה.

היו"ר זבולון אורלב:		אם את לא יכולה, זה בסדר ואני לא אבוא בשום 
 				טענה.
לנושא התחילה.  נושא התחילה אומר קביעת כללים וכאן אי-אפשר לעשות זאת בתחילת שנת הלימודים אלא אני חושב שזקוקים לחצי שנה שזה זמן ראוי והוגן. אני מציע חצי שנה מפרסום החוק.

דורית מורג:			לגבי הרישום זה יחול רק בשנה הבאה. השאלה 
 				אם אי-אפשר לעשות זאת בשנת תשס"ג.

היו"ר זבולון אורלב:		לא. אני מתנגד בכל התוקף לדבר הזה. למה לקבוע 
 				את תשס"ג?

דורית מורג:			כי אז יש גם טרם כניסת שנה חדשה.

היו"ר זבולון אורלב:		אם אנחנו נקבע חצי שנה, את יודעת שלא תעמדו 
 				בחצי שנה וזה ייקח עוד שנה. אם נקבע עוד שנה, תאמרי שכאשר מדובר ב12- חודשים, מותר לאחר בעוד ארבעה חודשים. אני ממש מתנגד לדבר הזה ואני חושב שחצי שנה זה זמן סביר לקביעת כללים. אלה כללים שהתשתית שלהם קיימת, בניגוד לחוק זכויות התלמיד ששם בונים הכל לכתחילה. אין פה ואקום ולא צריך להמציא איזשהו דבר חדש.

ששה חודשים זה זמן סביר וזה הזמן שבדרך כלל נותנים להתקין תקנות. תחילה, ששה חודשים מפרסום החוק מה עוד שעובר זמן עד שהחוק מתפרסם.

מי בעד החוק והעברתו לקריאה שנייה ושלישית? מי נגד?

אני קובע שהחוק אושר פה אחד לקריאה שנייה ושלישית.

אבי לוי:			כך עובר חוק?

מירב ישראלי:			זה צריך לעבור במליאה.

היו"ר זבולון אורלב:		במליאה יש ארבע הצבעות ובוועדה יש שתי 
 				הצבעות, כך שיש שש הצבעות כדי שחוק יעבור. על שש ההצבעות האלה יש הצבעה בוועדת שרים לחקיקה, שזו הצבעה שביעית. עליהן יש את עמדת השר שלדעתי היא זו קובעת מכולן. כלומר, אם שרה עומדת על הבמה ואומרת שהיא תומכת בחוק ונציגיה כאן אומרים שהם תומכים בחוק בתנאים האלה והאלה, אין התנגדויות.

לוועדת שרים לענייני חקיקה אין שום עמדה כלפי הכנסת ואין לה שום מעמד. בכנסת מה שקובע הוא מי שעומד על הבמה ומדבר בשם הממשלה. לא השרה קובעת מי עולה לדוכן הכנסת אלא הפרוצדורה הפורמלית היא שמזכירות הממשלה מודיעה למזכירות הכנסת מי מדבר ומי עונה בשם הממשלה. הממשלה מחליטה מי עונה בשמה והשר עונה בשם הממשלה.

איל זנדברג:			אנחנו רואים שגם הכנסת רוצה לקדם ערכים 
 				בסיסיים של מינהל תקין ושל שלטון כפי שהוא צריך להיות.

היו"ר זבולון אורלב:		הואיל וגם אנכי ישבתי בתפקידיי הקודמים בשירות המדינה בוועדת שרים לחקיקה וראיתי איזה דיון מתקיים בהצעות החוק, אני אומר לכם שאני חושב שזה ביזיון וזה לעג לרש, כל התהליך של אישור או אי-אישור חוקים בוועדת שרים לחקיקה כי לא מתקיים דיון. לא נותנים לאנשי המקצוע להביע את עמדתם, כאשר מול זה כל שר לפני שהוא קובע עמדה במשרד שלו מתקיים דיון ויש שיקול דעת, כך שהשר מקבל איזושהי המלצה בעקבות הדיון שמתקיים.

אני הבטחתי לשרה להגיע להבנה עם המשרד. אם המשרד מבקש שזה לא יהיה באישור ועדת החינוך והתרבות, בניגוד לרצוני אני מקבל את העמדה הזאת.

רבותיי, תודה רבה.

